CELEX: 32021R1069
Language: hu
Date: 2021-06-28 00:00:00
Title: A Tanács (EU) 2021/1069 rendelete (2021. június 28.) az (EU) 2020/1579 rendeletnek a Balti-tengeren alkalmazandó bizonyos halászati lehetőségek tekintetében történő módosításáról, valamint az (EU) 2021/92 rendeletnek az uniós és nem uniós vizeken 2021-ben alkalmazandó bizonyos halászati lehetőségek tekintetében történő módosításáról

2021.6.30.   
               
               
                  HU
               
               
                  Az Európai Unió Hivatalos Lapja
               
               
                  L 230/5
               
            
         A TANÁCS (EU) 2021/1069 RENDELETE
         (2021. június 28.)
         az (EU) 2020/1579 rendeletnek a Balti-tengeren alkalmazandó bizonyos halászati lehetőségek tekintetében történő módosításáról, valamint az (EU) 2021/92 rendeletnek az uniós és nem uniós vizeken 2021-ben alkalmazandó bizonyos halászati lehetőségek tekintetében történő módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikke (3) bekezdésére,
         tekintettel az Európai Bizottság javaslatára,
         mivel:
         
                     (1)
                  
                  
                     Az (EU) 2020/1579 tanácsi rendelet (1) meghatározza a 2021. évre bizonyos halállományok és halállománycsoportok tekintetében a Balti-tengeren alkalmazandó halászati lehetőségeket. A Nemzetközi Tengerkutatási Tanács (ICES) 2021. május 28-án a botteni-öbölbeli heringállományt illetően közzétette a fogásokra vonatkozó felülvizsgált tudományos szakvéleményét. A szakvélemény aktualizálja a fogási adatokat és az 1. kategóriába tartozó állományokra vonatkozó maximális fenntartható hozammal (MFH) kapcsolatos szakvéleményt. A botteni-öbölbeli heringállományra vonatkozó halászati lehetőségeket ennek megfelelően ki kell igazítani, ezért az (EU) 2020/1579 rendeletet módosítani kell.
                  
               
                     (2)
                  
                  
                     Az (EU) 2021/92 tanácsi rendelet (2) a 2021. évre meghatározza bizonyos halállományok és halállománycsoportok tekintetében az uniós vizeken, valamint az uniós hajók vonatkozásában egyes nem uniós vizeken alkalmazandó halászati lehetőségeket.
                  
               
                     (3)
                  
                  
                     Az ICES 2021. április 13-i szakvéleménye szerint a sprattból (Sprattus sprattus) az ICES 3a körzetben (Kattegat/Skagerrak) és az ICES 4 alterületen (Északi-tenger) ejtett fogások mennyisége a 2021. július 1. és 2022. június 30. közötti időszakban nem haladhatja meg a 106 715 tonnát. A sprattra vonatkozó halászati lehetőségeket ezért az említett időszakra nézve az ICES 2a körzet és az ICES 4 alterület uniós vizei esetében 87 186 tonnában, az ICES 3a körzet esetében pedig 19 529 tonnában kell meghatározni, a maximális fenntartható hozammal összhangban.
                  
               
                     (4)
                  
                  
                     Az (EU) 2021/92 rendelet a 2021. július 1. és 2022. június 30. közötti időszakra az ICES 9 és 10 alterületen, valamint a Kelet-közép-atlanti Halászati Bizottság 34.1.1 övezetének uniós vizeiben élő szardella (Engraulis encrasicolus) teljes kifogható mennyiségét (TAC) – az ezen időszakra vonatkozó tudományos szakvélemény kibocsátásáig – nullában állapította meg. Az ICES az említett állományra vonatkozó szakvéleményét 2021. június végén teszi közzé. Ahhoz, hogy a halászati tevékenységet folytatni lehessen a TAC-nak a legfrissebb tudományos szakvélemény alapján történő megállapításáig, a 2020 harmadik negyedévében ejtett fogások alapján 5 744 tonna mennyiségben ideiglenes TAC-ot kell meghatározni.
                  
               
                     (5)
                  
                  
                     Az (EU) 2021/92 rendelet VI. mellékletének 6. pontjában szereplő számokat módosítani kell annak céljából, hogy azok tükrözzék az egyes tagállamok között annak érdekében megkötött megállapodásokat, hogy ideiglenesen – kizárólag a 2021. évet illetően – átcsoportosítsanak egymás között bizonyos mennyiségeket a kékúszójú tonhal telepíthető egyedeivel és az e fajra vonatkozó tenyésztési kapacitásokkal kapcsolatban. Egy módosított uniós tenyésztési terv révén értesítették az Atlanti Tonhal Védelmére Létrehozott Nemzetközi Bizottságot (ICCAT) az említett változásokról, amelyek azonban nem érintik az Uniónak az ICCAT-egyezmény hatálya alá tartozó területre vonatkozó teljes tenyésztési kapacitását és egyedtelepítési kapacitását.
                  
               
                     (6)
                  
                  
                     Az (EU) 2020/1579 rendeletben meghatározott fogási korlátok 2021. január 1-jétől alkalmazandók. Ezért indokolt előírni, hogy az e módosító rendeletben a botteni-öbölbeli heringállományra vonatkozó fogási korlátokra vonatkozóan bevezetett rendelkezések is az említett naptól legyenek alkalmazandók. Az ilyen visszamenőleges alkalmazás nem sérti a jogbiztonságnak és a jogszerű elvárások védelmének az elvét, mivel a vonatkozó halászati lehetőségek még nincsenek kimerítve.
                  
               
                     (7)
                  
                  
                     Indokolt úgy rendelkezni, hogy ez a rendelet a kihirdetését követő napon lépjen hatályba annak érdekében, hogy a spratt és a szardella halászati idénye időben, 2021. július 1-jén megkezdődhessen,
                  
               ELFOGADTA EZT A RENDELETET:
         
            1. cikk
            Az (EU) 2020/1579 rendelet módosítása
            Az (EU) 2020/1579 rendelet e rendelet mellékletének A. részében foglaltak szerint módosul.
         
         
            2. cikk
            Az (EU) 2021/92 rendelet módosítása
            Az (EU) 2021/92 rendelet e rendelet melléklete B. és C. részében foglaltak szerint módosul.
         
         
            3. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő napon lép hatályba.
            Az 1. cikket 2021. január 1-jétől kell alkalmazni.
            A 2. cikket 2021. július 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Luxembourgban, 2021. június 28-án.
            
               
                  a Tanács részéről
               
               
                  az elnök
               
               M. do C. ANTUNES
            
         
         
            (1)  A Tanács (EU) 2020/1579 rendelete (2020. október 29.) bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2021. évre történő meghatározásáról, valamint az (EU) 2020/123 rendeletnek az egyéb vizekre vonatkozó egyes halászati lehetőségek tekintetében történő módosításáról (HL L 362., 2020.10.30., 3. o.).
         
            (2)  A Tanács (EU) 2021/92 rendelete (2021. január 28.) bizonyos halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2021. évre történő meghatározásáról (HL L 31., 2021.1.29., 31. o.).
      
      
         
            MELLÉKLET
            A. RÉSZ
            Az (EU) 2020/1579 rendelet mellékletében a heringnek az ICES 30–31 alkörzetekben folytatott halászatára vonatkozó halászati lehetőségeket ismertető táblázat helyébe a következő táblázat lép:
            
               
                           „Faj:
                        
                        
                           hering
                           
                              Clupea harengus
                           
                        
                        
                           Övezet:
                        
                        
                           ICES 30–31 alkörzet
                           (HER/30/31.)
                        
                     
                           Finnország
                        
                        
                           96 321 
                        
                        
                            
                        
                        
                           Analitikai TAC”
                        
                     
                           Svédország
                        
                        
                           21 164 
                        
                        
                            
                        
                     
                            
                        
                     
                           Unió
                        
                        
                           117 485 
                        
                        
                            
                        
                     
                            
                        
                     
                           TAC
                        
                        
                           117 485 
                        
                        
                            
                        
                     
            B. RÉSZ
            Az (EU) 2021/92 rendelet IA. melléklete a következőképpen módosul:
            
                        1.
                     
                     
                        A sprattnak az ICES 3a körzet uniós vizein folytatott halászatára és a kapcsolódó járulékos fogásokra vonatkozó halászati lehetőségeket ismertető táblázat helyébe a következő táblázat lép:
                        
                                    „Faj:
                                 
                                 
                                    spratt és a kapcsolódó járulékos fogások
                                    
                                       Sprattus sprattus
                                    
                                 
                                 
                                    Övezet:
                                 
                                 
                                    3a
                                    (SPR/03A.)
                                 
                              
                                    Dánia
                                 
                                 
                                    13 086 
                                 
                                 
                                    
                                        (1)
                                        (2)
                                    
                                 
                                 
                                    Analitikai TAC
                                 
                              
                                    Németország
                                 
                                 
                                    27 
                                 
                                 
                                    
                                        (1)
                                        (2)
                                    
                                 
                              
                                    Svédország
                                 
                                 
                                    4 951 
                                 
                                 
                                    
                                        (1)
                                        (2)
                                    
                                 
                              
                                    Unió
                                 
                                 
                                    18 064 
                                 
                                 
                                    
                                        (1)
                                        (2)
                                    
                                 
                              
                                     
                                 
                              
                                    TAC
                                 
                                 
                                    19 529 
                                 
                                 
                                    
                                        (2)
                                    
                                 
                              
                  
                        2.
                     
                     
                        A sprattnak az ICES 4 alterület egyesült királysági és uniós vizein, valamint az ICES 2a körzet egyesült királysági vizein folytatott halászatára és a kapcsolódó járulékos fogásokra vonatkozó halászati lehetőségeket ismertető táblázat helyébe a következő táblázat lép:
                        
                                    „Faj:
                                 
                                 
                                    spratt és a kapcsolódó járulékos fogások
                                    
                                       Sprattus sprattus
                                    
                                 
                                 
                                    Övezet:
                                 
                                 
                                    az ICES 4 alterület egyesült királysági és uniós vizei; az ICES 2a körzet egyesült királysági vizei
                                    (SAN/2AC4-C)
                                 
                              
                                    Belgium
                                 
                                 
                                    993 
                                 
                                 
                                    
                                        (3)
                                        (4)
                                    
                                 
                                 
                                    Analitikai TAC
                                 
                              
                                    Dánia
                                 
                                 
                                    78 553 
                                 
                                 
                                    
                                        (3)
                                        (4)
                                    
                                 
                              
                                    Németország
                                 
                                 
                                    993 
                                 
                                 
                                    
                                        (3)
                                        (4)
                                    
                                 
                              
                                    Franciaország
                                 
                                 
                                    993 
                                 
                                 
                                    
                                        (3)
                                        (4)
                                    
                                 
                              
                                    Hollandia
                                 
                                 
                                    993 
                                 
                                 
                                    
                                        (3)
                                        (4)
                                    
                                 
                              
                                    Svédország
                                 
                                 
                                    1 330 
                                 
                                 
                                    
                                        (3)
                                        (4)
                                        (5)
                                    
                                 
                              
                                    Unió
                                 
                                 
                                    83 855 
                                 
                                 
                                    
                                        (3)
                                        (4)
                                    
                                 
                              
                                    Norvégia
                                 
                                 
                                    0 
                                 
                                 
                                    
                                        (3)
                                    
                                 
                              
                                    Feröer szigetek
                                 
                                 
                                    0 
                                 
                                 
                                    
                                        (3)
                                        (6)
                                    
                                 
                              
                                    Egyesült Királyság
                                 
                                 
                                    3 331 
                                 
                                 
                                    
                                        (3)
                                    
                                 
                              
                                     
                                 
                              
                                    TAC
                                 
                                 
                                    87 186 
                                 
                                 
                                    
                                        (3)
                                    
                                 
                              
                  
                        3.
                     
                     
                        a szardellának az ICES 9 és 10 alterületen, valamint a CECAF 34.1.1 körzet uniós vizein folytatott halászatára vonatkozó halászati lehetőségeket ismertető táblázat helyébe a következő táblázat lép:
                        
                                    „Faj:
                                 
                                 
                                    szardella
                                    
                                       Engraulis encrasicolus
                                    
                                 
                                 
                                    Övezet:
                                 
                                 
                                    9 és 10; a CECAF 34.1.1 körzet uniós vizei
                                    (ANE/9/3411)
                                 
                              
                                    Spanyolország
                                 
                                 
                                    2 747 
                                 
                                 
                                    
                                        (7)
                                    
                                 
                                 
                                    Elővigyázatossági TAC
                                 
                              
                                    Portugália
                                 
                                 
                                    2 997 
                                 
                                 
                                    
                                        (7)
                                    
                                 
                              
                                    Unió
                                 
                                 
                                    5 744 
                                 
                                 
                                    
                                        (7)
                                    
                                 
                              
                                     
                                 
                              
                                    TAC
                                 
                                 
                                    5 744 
                                 
                                 
                                    
                                        (7)
                                    
                                 
                              
                  C. RÉSZ
            Az (EU) 2021/92 rendelet VI. mellékletének 6. pontja helyébe a következő szöveg lép:
            
                        „6.
                     
                     
                        Az egyes tagállamok maximális kékúszójútonhal-tenyésztési és -hizlalási kapacitása, valamint a kifogott vadon élő kékúszójú tonhalak telepíthető egyedeinek maximális száma, amelyet az egyes tagállamok kioszthatnak halgazdaságaik között az Atlanti-óceán keleti részén és a Földközi-tengeren.
                        A. táblázat
                        
                                    Maximális kékúszójútonhal-tenyésztési és -hizlalási kapacitás
                                 
                              
                                     
                                 
                                 
                                    Halgazdaságok száma
                                 
                                 
                                    Kapacitás (tonnában)
                                 
                              
                                    Spanyolország
                                 
                                 
                                    10
                                 
                                 
                                    11 852 
                                 
                              
                                    Olaszország
                                 
                                 
                                    13
                                 
                                 
                                    9 564 
                                 
                              
                                    Görögország
                                 
                                 
                                    2
                                 
                                 
                                    2 100 
                                 
                              
                                    Ciprus
                                 
                                 
                                    3
                                 
                                 
                                    3 000 
                                 
                              
                                    Horvátország
                                 
                                 
                                    7
                                 
                                 
                                    7 880 
                                 
                              
                                    Málta
                                 
                                 
                                    6
                                 
                                 
                                    14 511 
                                 
                              B. táblázat (8)
                        
                        
                                    A kifogott vadon élő kékúszójú tonhalak telepíthető egyedeinek maximális mennyisége (tonnában)
                                 
                              
                                    Spanyolország
                                 
                                 
                                    6 850 
                                 
                              
                                    Olaszország
                                 
                                 
                                    1 739,5 
                                 
                              
                                    Görögország
                                 
                                 
                                    785
                                 
                              
                                    Ciprus
                                 
                                 
                                    2 195 
                                 
                              
                                    Horvátország
                                 
                                 
                                    2 947 
                                 
                              
                                    Málta
                                 
                                 
                                    10 260,5 
                                 
                              
                                    Portugália
                                 
                                 
                                    350
                                 
                              
                  
               (1)  A kvóta legfeljebb 5 %-át a vékonybajszú tőkehal és a foltos tőkehal járulékos fogásai is képezhetik (OTH/*03A.). A vékonybajszú tőkehalnak és a foltos tőkehalnak a kvótába e rendelkezés alapján beleszámított járulékos fogásai, valamint bizonyos fajoknak a kvótába az 1380/2013/EU rendelet 15. cikkének (8) bekezdése szerint beszámított járulékos fogásai együttesen nem haladhatják meg a kvóta 9 %-át.
            
               (2)  Ez a kvóta kizárólag 2021. július 1-jétől 2022. június 30-ig halászható. Ez a kvóta átvihető a 2a és a 4 övezet egyesült királysági és uniós vizeire. Az ilyen átvitelről azonban előzetesen értesíteni kell a Bizottságot és az Egyesült Királyságot.”
            
               (3)  A kvóta kizárólag 2021. július 1-jétől 2022. június 30-ig halászható.
            
               (4)  A kvóta legfeljebb 2 %-át a vékonybajszú tőkehal járulékos fogásai is képezhetik (OTH/*2AC4C). A vékonybajszú tőkehalnak a kvótába e rendelkezés alapján beleszámított járulékos fogásai, valamint bizonyos fajoknak a kvótába az 1380/2013/EU rendelet 15. cikkének (8) bekezdése szerint beszámított járulékos fogásai együttesen nem haladhatják meg a kvóta 9 %-át.
            
               (5)  A homoki angolnákkal együtt.
            
               (6)  A kvóta legfeljebb 4 %-át a hering járulékos fogásai is képezhetik.”
            
               (7)  A kvóta kizárólag 2021. július 1-jétől 2021. szeptember 30-ig halászható.”
            
               (8)  Portugália 500 tonnát kitevő tenyésztési kapacitását az A. táblázatban foglalt uniós kapacitás fel nem használt része fedezi.”